Cuneiform Tablet ArAn 14 223-24 (AMM 11517)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-e-mu-qí-ù en-na-sú-en₆ qí-bi-ma um-ma šu-li-ma a-na en-na-sú-en₆ qí-bi-ma 12 ma-na KÙ.BABBAR É kà-ri-im ḫa-bu-lu-nim-ma ṭup-pá-áš-nu iš-tù ḫa-mu-uš-tim ša en-na-nim a-na ṣí-ib-tim ta-aḫ-ri-im ŠÀ.BA 5.83333 ma-na KÙ.BABBAR ša šu-ma-li-bi₄-a-šur ša qá-tí a-bi₄-ka ša-ak-na-at-ni 6 ma-na 10 GÍN KÙ.BABBAR i-a-um áš-pu-ra-kum um-ma a-na-ku-ma i-nu-mì KÙ.BABBAR i-ša-qú-lu-ni en-na-sú-en₆ DUMU ku-ra-ra KÙ.BABBAR li-ik-nu-uk-ma a-šar ku-a-tí li-ib-ší šu-ma KÙ.BABBAR ù ṣí-ba-sú iš-qú-lu-ni-ku-ma i-na ku-nu-ki ša en-na-sú-en₆ a-šar ku-a-tí i-ba-ší KÙ.BABBAR pu-ùḫ-ra-ma 1 ma-na KÙ.BABBAR a pá-né ra-de₈ ú-nu-tí-a ILLAT-at a-ta-ta šé-bi-lá ú šu-ma KÙ.BABBAR É kà-ri-im iš-tap-ku-ma qá-tí mì-ma i-na KÙ.BABBAR a-nim i-ta-dí-a ší-tí KÙ.BABBAR a ma-lá té-er-tí-a a-na lá-qé-pu-im dí-na šu-ma KÙ.BABBAR a-na lá-qé-pí-im ta-dí-na-ma lá-qé-pu-um i-tal-kam iš-té-en₆ i-na ba-ri-ku-nu KÙ.BABBAR a pá-né lu-qú-tí-a lu-šé-bi₄-il-ma ù KÙ.BABBAR lu-šé-bi-il₅